Micheál Martin

Micheál Martin (irlandesi: Micheál Ó Máirtín) es un politico de Irland. Il nascet li 1-im de august 1960 in Cork e es desde li 26-im de januar 2011 li presidente del liberal partise Fianna Fáil. Micheál Martin esset li prim-ministre de Irland inter li 27-im de junio 2020 e li 17-im de decembre 2022.

Personal e professional vive
Micheál Martin studiat arte in Cork. Plu tard il fat un baccalaureo e un magistro arte in historie. Martin laborat quam instructor de historie por un annu, ma devenit un professional politico.

Micheál Martin es maritat con Mary Shea. Li cuple have quin infantes, ma du ja morit.

Political cariera
 1989 Martin es electet por li unesim vez in parlament de Irland por li partise Fianna Fáil.
 1992-1993 Borgomastro de Cork.
 1997-2000 Ministre por Education e Scientie.
 2000-2004 Ministre por Sanitá e Infantes.
 2004-2008 Ministre por Interprense, Comercie e Employament.
 2008-2011 Martin es ministre por externi aferes de Irland.
 2011 Micheál Martin es electet quam presidente del liberal partise Fianna Fáil li 26-im de januar 2011.
 2020 Micheál Martin devenit li 27-im de junio 2020 prim-ministre de Irland.
 2020-2022 Micheál Martin esset li prim-ministre de Irland inter li 27-im de junio 2020 en li 17-im de decembre 2022.

Quam ministre por Sanitá e Infantes Martin introductet li interdiction de fumar in public locos e restaurerías.

Categorie:Irlandeses